open-index/open-wikipedia-markdown huggingface dataset:
Γιώτης Δαγκλής

Ο **Γιώτης (Παναγιώτης) Δαγκλής** (1787-1829) ήταν Σουλιώτης οπλαρχηγός της Επανάστασης του 1821.

Γεννήθηκε στο Σούλι το 1787 και ήταν γιος του Γκόγκα Δαγκλή. Κατά την περίοδο του Αγώνα ήταν οπλαρχηγός των Σουλιωτών (1820-1822). Το 1827 πολέμησε στο Κερατσίνι με τον Καραϊσκάκη. Πέθανε στην Ναύπακτο το 1829.

## Αναφορές


Κατηγορία:Οπλαρχηγοί του 1821
Κύπελλο Κύπρου ποδοσφαίρου σάλας ανδρών 1999-2000

Το **Κύπελλο Κύπρου 1999-2000** ήταν η 1η έκδοση του Κυπέλλου Κύπρου. Νικήτρια ήταν η AGBU Ararat Nicosia για 1η φορά στην ιστορία της.

## Σύστημα διεξαγωγής
Στο κύπελλο Κύπρου 1999-2000 συμμετείχαν οι 9 ομάδες του πρωταθλήματος Α΄ κατηγορίας 1999-2000.

Διεξήχθη σε 4 γύρους. Στον προκριματικό γύρο και στα προημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες.

Στα ημιτελικά έγιναν μονοί αγώνες. Ο τελικός ήταν μονός.

## Α΄ γύρος
Στον Α΄ γύρο συμμετείχαν οι 2 από τις 9 ομάδες του πρωταθλήματος Α΄ κατηγορίας 1999-2000.





## Προημιτελικά




## Ημιτελικά




## Τελικός
Στον τελικό προκρίθηκαν η AGBU Ararat Nicosia και ο Shark Σπάρτακος Λεμεσού. Νικήτρια ήταν η AGBU Ararat Nicosia με σκορ 10-5.

## Πηγές
*
*

## Δείτε επίσης

* Κύπελλο Κύπρου (ποδόσφαιρο σάλας ανδρών)
* Α΄ κατηγορία ποδοσφαίρου ανδρών Κύπρου 1999-2000

Κατηγορία:Κύπελλο Κύπρου (ποδόσφαιρο σάλας ανδρών)
Κατηγορία:Εγχώρια ποδοσφαιρικά κύπελλα 1999-2000
Ομόνοια Ορμήδειας

Η **Ομόνοια Ορμήδειας** είναι κυπριακή ποδοσφαιρική ομάδα από το χωριό Ορμήδεια της επαρχίας Λάρνακας. Η ομάδα έχει δύο συμμετοχές στη Δ΄ κατηγορία ποδοσφαίρου της Κύπρου.

## Ιστορία
Η **Ομόνοια Ορμήδειας** Ιδρύθηκε το 1956. Αρχικά αγωνιζόταν στα πρωταθλήματα της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος. Το 1989 εντάχθηκε στη Δ΄ κατηγορίας και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Την εποχή εκείνη η Δ΄ κατηγορία ήταν χωρισμένη σε ομίλους. Η Ομόνοια συμμετείχε στον όμιλο Λάρνακας-Αμμοχώστου. Στην πρώτη της συμμετοχή, την περίοδο 1989-90, τερμάτισε στη 12η θέση και παρέμεινε στην κατηγορία. Την επόμενη περίοδο τερμάτισε στην τελευταία θέση του ομίλου της και υποβιβάστηκε στα αγροτικά (τοπικά) πρωταθλήματα. Συμμετέχει στις διοργανώσεις της ΕΠΕΛ.






1Η Δ΄ κατηγορία ήταν χωρισμένη σε τρεις ομίλους. Η Ομόνοια συμμετείχε στον όμιλο Λάρνακας-Αμμοχώστου.


### Τίτλοι

*Πρωτάθλημα ΕΠΕΛ
**Πρωταθλήτρια (4): 1971, 1972, 1973, 1988
*Κύπελλο ΕΠΕΛ
**Κυπελλούχος (3): 1972, 1973, 2014

## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
*

Κατηγορία:Αθλητικοί σύλλογοι Επαρχίας Λάρνακας
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1956
Κατηγορία:Ορμήδεια
Μουσείο Στέντελ

Το **Μουσείο Στέντελ** (**Städel Museum**, επισήμως Städelsche Kunstinstitut und Städtische Galerie ή απλώς **Städel**) βρίσκεται στην Φραγκφούρτη, στην όχθη του Μάιν και είναι ένα από τα ονομαστότερα μουσεία τέχνης της Γερμανίας. Ιδρύθηκε το 1815 από τον επιχειρηματία της Φραγκφούρτης Γιόχαν Φρίντριχ Στέντελ και το 1878 στεγάστηκε στο σημερινό κτίριο, το οποίο υπέστη σοβαρές ζημιές κατά τον Β΄ Παγκόσμιο Πόλεμο, αλλά ανακατασκευάστηκε και επεκτάθηκε.

Το μουσείο διαθέτει 3000 πίνακες ζωγραφικής από τον Μεσαίωνα μέχρι τις μέρες μας, από τους οποίους εκτίθενται στις αίθουσές του πάνω από χίλιοι. Διαθέτει επίσης εκατό χιλιάδες σχέδια και χαρακτικά, εξακόσια γλυπτά και βιβλιοθήκη 115.000 τόμων.

Ενδεχομένως το μουσείο αυτό υστερεί έναντι των πινακοθηκών του Βερολίνου, της Δρέσδης και του Μονάχου ως προς τον αριθμό των εκτιθεμένων έργων της κλασικής περιόδου της ζωγραφικής, από τον 13ο δηλαδή μέχρι τις αρχές του 19ου αιώνα. Αλλά ενώ στις πινακοθήκες αυτές, καθώς και σε άλλες ονομαστές, ο φιλότεχνος παραπέμπεται σε άλλες για την συνέχεια, στο Στέντελ έχει μια αρκούντως ολοκληρωμένη εικόνα της ευρωπαϊκής ζωγραφικής από τους ανώνυμους δασκάλους του 1300 μέχρι σήμερα.

## Δείτε επίσης
* Κατάλογος έργων του Μουσείου Σταίντελ

## Παραπομπές


## Εξωτερικοί σύνδεσμοι
* 

Κατηγορία:Μουσεία τέχνης στη Γερμανία
Χρίστο Μπότεφ

Ο **Χρίστο Μπότεφ** (γράφεται και ως Χρίστο Μπότεβ, βουλγαρικά: *Христо Ботев*, 6 Ιανουαρίου 1848 [π.η. 25 Δεκεμβρίου 1847] – 2 Ιουνίου [π.η. 20 Μαΐου] 1876) ήταν Βούλγαρος ποιητής και επαναστάτης, ένας από τους εκπροσώπους του επαναστατικού ρομαντισμού στην βαλκανική ποίηση του 19ου αιώνα. Θεωρείται από τους Βούλγαρους ως ένας εκ των εθνικών ποιητών της Βουλγαρίας. Ασχολήθηκε επίσης με τη δημοσιογραφία και στα κείμενά του στηλίτευε την οθωμανική κυριαρχία και κοινωνία.

Ο Μπότεφ γεννήθηκε ως Χρίστο Μπότιοφ Πέτκοφ (Христо Ботьов Петков) στο Κάλοφερ, αν και κάποιοι ιστορικοί έχουν προτείνει ότι γεννήθηκε στο Κάρλοβο και αργότερα μεταφέρθηκε στο Κάλοφερ. Ο πατέρας του, Μπότιο Πέτκοφ (1815-1869), ήταν δάσκαλος και μια από τις σημαντικότερες μορφές της όψιμης Βουλγαρικής Αναγέννησης, τα τελευταία χρόνια της Τουρκοκρατίας. To 1863, αφότου ολοκλήρωσε τη βασική του εκπαίδευση στο Κάλοφερ, ο Μπότεβ στάλθηκε από τον πατέρα του στην Οδησσό για να παρακολουθήσει το λύκειο. Επέστρεψε στο Κάλοφερ στις αρχές του 1867, όταν προσωρινά αντικατέστησε τον άρρωστο πατέρα του στη θέση του δασκάλου. Τότε άρχισε να καταφέρεται ενάντια στην Οθωμανική Εξουσία και τους πλούσιους Βούλγαρους. Για αυτές τις απόψεις του, εξορίστηκε στη Ρουμανία.

Στη Ρουμανία, ο Μπότεφ συνέχισε να εργάζεται ως δάσκαλος και να διατηρεί στενές σχέσεις το βουλγαρικό επαναστατικό κίνημα. To 1871 άρχισε να ασχολείται με τη δημοσιογραφία. Λόγω των πολιτικών του απόψεων φυλακίστηκε από τις ρουμανικές αρχές για μερικούς μήνες, και μετά την απελευθέρωσή του, άρχισε να δουλεύει στην εφημερίδα «Ελευθερία». Μετά τον απαγχονισμό του Βασίλ Λέβσκι, αρχηγού του βουλγαρικού επαναστατικού κινήματος, το 1873, η κεντρική επαναστατική επιτροπή της Βουλγαρίας διχάστηκε, με τον Μπότεφ μαζί με τον Στέφαν Σταμπολόφ και Παναγιότ Χίτοφ να υποστηρίζουν την έναρξη της εξέγερσης άμεσα. Τον Αύγουστο του 1875, ο Μπότεφ ορίστηκε νέος πρόεδρος της επαναστατικής επιτροπής. Το 1876, κατά τη διάρκεια της εξέγερσης του Απριλίου, εισήλθε στη Βουλγαρία μαζί με μία 200 ομάδα ανταρτών ώστε να ξεσηκώσει τους αγρότες. Όμως, η κίνηση αυτή απέτυχε και ο Μπότεφ σκοτώθηκε σε μια μάχη με τα οθωμανικά στρατεύματα στις 20 Μαΐου 1876 (Παλαιό Ημερολόγιο), στο λόφο Μίλιν Καμάκ, στη Βράτσα, περίπου 50 χιλιόμετρα από τον Δούναβη.

## Παραπομπές


κατηγορία:Βούλγαροι ποιητές
Κατηγορία:Βούλγαροι επαναστάτες του 19ου αιώνα
Κατηγορία:Βούλγαροι δημοσιογράφοι
Κατηγορία:Βούλγαροι εκπαιδευτικοί
Τιμόχαρις ο Αλεξανδρεύς

Ο **Τιμόχαρις** **ο Αλεξανδρεύς** ή **Τιμοχάρης** (320 - 260 π.Χ.) ήταν διακεκριμένος Έλληνας αστρονόμος και φιλόσοφος ο οποίος εργάστηκε στην Αλεξάνδρεια.

## Βιογραφικό
Τα λίγα στοιχεία σχετικά με τη ζωή του είναι γνωστά μέσω αναφορών στο έργο Αλμαγέστη του Κλαύδιου Πτολεμαίου (2ος αιώνας μ.Χ.), όπου καταγράφεται πως ο Τιμόχαρις εργάστηκε στην Αλεξάνδρεια κατά τις δεκαετίες του 290 και 280 π.Χ.. Οι παρατηρήσεις του Τιμόχαρη είναι ανάμεσα στις παλαιότερες αστρονομικές παρατηρήσεις από Έλληνες αστρονόμους οι οποίες είναι δυνατό να χρονολογηθούν, με την εξαίρεση των μετρήσεων του θερινού ηλιοστασίου το 432 π.Χ. από τον Ευκτήμωνα και τον Μέτωνα. Ο Τιμόχαρις συνεργάστηκε με τον Αριστύλλο στο αστρονομικό παρατηρητήριο το οποίο πιθανώς αποτελούσε μέρος της βιβλιοθήκης της Αλεξάνδρειας, με τον εξοπλισμό της εποχής να αποτελείται από όργανα μέτρησης όπως γνώμονες, ηλιακά ωρολόγια και αστρολάβους. Έζησαν την ίδια εποχή με τον Αρίσταρχο τον Σάμιο, ωστόσο δεν υπάρχει κάποια καταγεγραμμένη αναφορά συνεργασίας τους η οποία διασώζεται.

## Αστρονομικές παρατηρήσεις
Ο Πτολεμαίος αναφέρει τις αποκλίσεις 18 αστέρων οι οποίες ανακαλύφθηκαν από τον Τιμόχαρι ή τον Αρίστυλλο το 290 π.Χ. 

Επίσης, μεταξύ του 295 και 272 π.Χ., ο Τιμόχαρις κατέγραψε 4 σεληνιακές επιπροσθήσεις -είδος έκλειψης- καθώς και την διασταύρωση της πορείας του πλανήτη Αφροδίτη μπροστά από ένα άστρο. Οι μετρήσεις αυτές έγιναν βάσει του Αιγυπτιακού και του Αθηναϊκού ημερολογίου. Η παρατήρηση σχετικά με την Αφροδίτη είναι πιθανό πως έγινε στις 12 Οκτωβρίου του 272 π.Χ. όταν η τροχιά του πλανήτη ήταν σε συζυγία με το άστρο .

Σε άλλες αστρονομικές παρατηρήσεις του ο Τιμόχαρις κατέγραψε πως ο αστέρας Στάχυς βρισκόταν σε τοποθεσία 8 μοιρών δυτικά της φθινοπωρινής ισημερίας. Αρκετό καιρό αργότερα, ο Ίππαρχος (2ος αιώνας π.Χ.) υπολόγισε την απόσταση στις 6° δυτικά, και εξήγησε την απόκλιση της τιμής με αυτή που παρατήρησε ο Τιμόχαρις ως αποτέλεσμα της διαφοράς στο γεωγραφικό μήκος όπου γινόταν η μέτρηση των  αστέρων.

Θεωρείται επίσης, ο πρώτος γνωστός αστρονόμος ο οποίος έκανε καταγραφή του πλανήτη Ερμή.

## Αναγνώριση
* Ο κρατήρας Τιμόχαρις στη Σελήνη έχει ονομαστεί προς τιμή του.

## Παραπομπές


Κατηγορία:Αρχαίοι Έλληνες αστρονόμοι
Λέλος Βαμβακόπουλος

Ο **Λεωνίδας (Λέλος) Βαμβακόπουλος** ήταν Έλληνας διεθνής διαιτητής ποδοσφαίρου.

## Βιογραφικά στοιχεία
Μεγάλωσε στη Νέα Ιωνία Αττικής και καταγράφεται ως ποδοσφαιριστής της γειτονικής ΑΕΚ, τουλάχιστον για το 1955. Επαγγελματικά, ανήκε στη δύναμη της Αστυνομίας Πόλεων.

Απεβίωσε με αιφνίδιο τρόπο περί τα τέλη του 1995 ή αρχές 1996. Στο μνήμα του αναγράφεται η διαιτητική ιδιότητα που έφερε εν ζωή.

## Σταδιοδρομία
### Σε εγχώριο επίπεδο
Υπήρξε μέλος του Συνδέσμου Διαιτητών Ποδοσφαίρου Αθηνών και έλαβε το χρίσμα να διευθύνει αναμετρήσεις της ανώτατης κατηγορίας την αγωνιστική περίοδο 1960-61, δεύτερη της νεοσύστατης Α΄ Εθνικής. Στη συγκεκριμένη διοργάνωση, είχε τις εξής παρουσίες ανά χρονιά:

Τις 1965-66, 1969-70, 1974-75 και 1975-76 επιλέχθηκε περισσότερες φορές από κάθε άλλο συνάδελφό του (την τελευταία όσες και ο Νίκος Ζλατάνος), ενώ τρεις ακόμη βρέθηκε στην κορυφαία τριάδα σε πλήθος ορισμών. Το 1961 τιμωρήθηκε από την 24η αγωνιστική έως τη λήξη του πρωταθλήματος (30η), επειδή την 26η Μαρτίου δήλωσε κώλυμα λόγω απασχόλησης στην υπηρεσία του. Κατά το β΄ ημίχρονο της συνάντησης ΑΟ Αιγάλεω-Παναθηναϊκός το 1974, υπέστη διάσειση όταν δέχθηκε σουτ του Μίμη Δομάζου στο κεφάλι και τον αντικατέστησε ο α΄ επόπτης –σήμερα βοηθός– Καρυστινάκης, για το δεύτερο περιστατικό διαιτητικής αποχώρησης στα πλαίσια της Α΄ κατηγορίας έως τότε, έπειτα από το αντίστοιχο με τον ασθενή Χρήστο Μίχα στο 47' του Παναχαϊκή-Ολυμπιακός Πειραιώς (2-0) το 1971.

Εγκαταλείποντας την ενεργό δράση, κατείχε τη δεύτερη θέση σε αριθμό αγώνων για την υψηλότερη βαθμίδα του ελληνικού πρωταθλήματος, πίσω μόνο από τον –λιμενικό και επίσης διεθνή διαιτητή– Στάθη Παπαβασιλείου. Διεύθυναν 134 και 140 αντίστοιχα και καθώς χρονικά διέγραψαν παράλληλη ακριβώς πορεία την 16ετία 1960 με 1976, έγιναν οι πρώτοι που την περίοδο 1972-73 συμπλήρωσαν 100 διαιτησίες Α΄ Εθνικής. Ο Βαμβακόπουλος έχει στο ενεργητικό του και έναν τελικό κυπέλλου Ελλάδας, τον συναρπαστικό Ηρακλής Θεσσαλονίκης-Ολυμπιακός Πειραιώς 4-4 του 1976 που κρίθηκε στη διαδικασία των πέναλτι, πιθανότατα κατά την αποχαιρετιστήρια εμφάνισή του.

### Σε διεθνές επίπεδο
Έλαβε το σήμα του διαιτητή UEFA, όπως και FIFA, με κορυφαία διάκριση την επιλογή το 1972 για τον α΄ προημιτελικό μεταξύ των πρωταθλητών Ευρώπης Άγιαξ και Αγγλίας Άρσεναλ στο ομώνυμο ευρωπαϊκό κύπελλο (την ενδιάμεση χρονιά των τριών διαδοχικών κατακτήσεων από τους Ολλανδούς). Ένα έτος νωρίτερα είχε ακόμα διευθύνει για την ίδια φάση του Κυπελλούχων το Γκόρνικ Ζάμπρζε-Μάντσεστερ Σίτι 2-0, δηλαδή ανάμεσα στο ζευγάρι του προηγούμενου τελικού με νικητές τότε και τροπαιούχους τους Άγγλους. Συνολικά διαιτήτευσε 9 φορές σε ευρωπαϊκές διασυλλογικές διοργανώσεις (με τονισμένα οι προκριθέντες):

και δύο σε φιλικές ή επίσημες αναμετρήσεις εθνικών ομάδων:

Οι 5 στις 11 εξόδους του Βαμβακόπουλου έλαβαν χώρα στα Βαλκάνια (τέσσερις σε ρουμανικό έδαφος) και άλλες δύο στην Πολωνία.

## Παραπομπές


## Πηγές
* Γιώργος Παγιωτέλης, *Το έπος της Α΄ Εθνικής*, σειρά άρθρων αφιερωμάτων αθλητικού περιοδ. *Οι ΠΑΓΚΟΣΜΙΟΙ*

Κατηγορία:Έλληνες διαιτητές ποδοσφαίρου
Κατηγορία:Έλληνες ποδοσφαιριστές
Λυκόπουλα

μικρογραφία|Αμερικανοί πρόσκοποι
Τα **λυκόπουλα** είναι η μικρότερη κατηγορία παιδιών, από 7 έως 11 ετών, του σώματος προσκόπων. Μια ομάδα λυκόπουλων ονομάζεται *αγέλη* και ο αρχηγός τους *Ακέλας*.

## Ιστορία
Το 1931 δημιουργήθηκαν οι πρώτες αγέλες λυκόπουλων. Ο ιδρυτής του προσκοπισμού, Μπέιντεν Πάουελ, εμπνεύστηκε το όνομα της αγέλης από αυτό της αγέλης των λύκων στο Βιβλίο της Ζούγκλας.

## Ενασχόληση

### Δημιουργικά παιχνίδια
*Παιχνίδια στην φύση, μαθαίνουν να σέβονται το περιβάλλον.
*Ομαδικά παιχνίδια, μαθαίνουν να σέβονται τον άλλον.

### Μαστορέματα
Τα λυκόπουλα μαθαίνουν κόμπους, εντάσσονται στην αγέλη και αποκτούν δεξιότητες.

### Εκδρομές
*Διήμερες εκδρομές (κατασκηνώσεις).
*Μονοήμερες εκδρομές.

## Παραπομπές

## Εξωτερικοί σύνδεσμοι
*http://users.auth.gr/haris/6o/ageli_whatis/
*http://www2.cytanet.com.cy/99maronitescoutcy/index15.htm
*http://4karea.sep.org.gr/likopoula.html 
*http://www.291sap.com/291sap/lykopoula.aspx

Κατηγορία:Προσκοπισμός
Αποσπάσματα αποτροπής υποχώρησης

Τα **αποσπάσματα αποτροπής υποχώρησης** είναι σχηματισμοί στρατιωτών τοποθετημένων πίσω από τα κανονικά στρατεύματα, προκειμένου να εμποδίσουν με κάθε μέσον, (ακόμη και πυροβολώντας αδιακρίτως), τον πανικό ή την άτακτη οπισθοχώρηση των στρατιωτών της πρώτης γραμμής.

## Ιστορικό
Η ιδέα είναι πολύ παλιά. Οι Ρωμαϊκές λεγεώνες διέθεταν τέτοιες μονάδες, τους Τριάρι (Triarius, Triarii), οι οποίοι αποτελούνταν από βετεράνους και καταλάμβαναν την τρίτη σειρά στη θέση μάχης. Το ίδιο συνέβαινε και κατά τους Ναπολεόντειους Πολέμους. Μάλιστα, οι απώλειες από τους λιποτάκτες κατά τη διάρκεια της μάχης υπερέβαιναν τις απώλειες εξ αιτίας της ίδιας της μάχης. Καθόσον οι λιποταξίες ήταν σχετικώς ευκολότερες την εποχή εκείνη, η χρήση των μονάδων ανάσχεσης έδινε τη δυνατότητα στους στρατηγούς να διατηρούν το στράτευμά τους σε συνοχή κατά, ιδιαιτέρως κατά τις μακρόχρονες εκστρατείες.

## Μονάδες ανάσχεσης στον Κόκκινο Στρατό
Στον Κόκκινο Στρατό της Σοβιετικής Ένωσης, η ιδέα των Μονάδων Ανάσχεσης ηγέρθη τον Αύγουστο του 1918, με τον σχηματισμό των Ζαγκραντιτέλνιε Οτριάντι (Заградительные Отряды). Τα στρατεύματα αυτά αποτελούνταν από αποσπάσματα της Τσε Κα, που είχαν στρατολογηθεί από ποινικούς υπόδικους του Κόκκινου Στρατού. Η πρώτη χρήση τους έγινε το Καλοκαίρι με Φθινόπωρο στο Ανατολικό Μέτωπο, κατά τη διάρκεια του Εμφυλίου Πολέμου, όταν ο διοικητής Μιχαήλ Τουχατσέφσκυ εξουσιοδοτήθηκε από τον Επίτροπο Πολέμου Λέοντα Τρότσκυ, να τοποθετήσει μονάδες πεζικού στα μετόπισθεν αναξιόπιστων συνταγμάτων της Α’ Στρατιάς, με εντολή να πυροβολούν όσους λιποτακτούν ή υποχωρούν χωρίς διαταγή. Τον Δεκέμβριο του 1918, ο Τρότσκυ διέταξε την ανάπτυξη πρόσθετων τέτοιων στρατευμάτων, σε κάθε μονάδα πεζικού του Κόκκινου Στρατού. Πέραν αυτών των καθηκόντων είχαν επιφορτιστεί και με την εξασφάλιση των προμηθειών προς τους μπολσεβίκους στις περιοχές που βρίσκονταν υπό τον έλεγχό τους, ρόλος που τους έκανε αντιπαθείς στον πληθυσμό. 
Η τακτική αυτή επανήλθε σε μεγαλύτερη κλίμακα κατά τον Β’ΠΠ. Στις 27 Ιουνίου 1941, σε απάντηση αναφορών για λιποταξίες από τις τάξεις του Κόκκινου Στρατού, το 3ο Γραφείο εξέδωσε οδηγία για τη δημιουργία Μονάδων Ανάσχεσης, που θα τις στελεχώνουν προσωπικό της NKVD. Οι μονάδες αυτές ονομάζονταν ΣΜΕΡΣ, από το ακρωνύμιο Смерть шпионам, ΣΜΕΡτ Σπινιόναμ, που στα ρωσικά σημαίνει ″Θάνατος στους κατασκόπους″  .
Σύμφωνα με μία αναφορά του Επίτροπου Κρατικής Ασφάλειας, Λαυρέντι Μπέρια της 10ης Οκτωβρίου 1941, είχαν συλληφθεί 25.878 λιποτάκτες, και από αυτούς εκτελέστηκαν οι 10.201.

## Στον κινηματογράφο
Στην κινηματογραφική ταινία ″Ο εχθρός προ των Πυλών″ (Enemy at the Gates), περιγράφεται η δράση των μονάδων αυτών, καθώς προσπαθούν να αποτρέψουν με τη χρήση όπλων την υποχώρηση πανικόβλητων Ρώσσων στρατιωτών, κατά τη Μάχη του Στάλινγκραντ.

## Παραπομπές
 

Κατηγορία:Στρατιωτική τακτική
Ιασόνιον Μαργιανής

Το **Ιασόνιον** ήταν αρχαία πόλη στην επαρχία Μαργιανής, στην κεντρική Ασία, η θέση της οποίας εκτιμάται στο σημερινό Τουρκμενιστάν, βόρεια της πόλης Χεράτ του Αφγανιστάν. Δεν είναι βέβαιο σε ποια περίοδο ακριβώς ανάγεται η ίδρυσή του. 

## Αναφορές
Αναφορές στο Ιασόνιο υπάρχουν τον 2ο αιώνα από τον Κλαύδιο Πτολεμαίο και το 4ο αιώνα από τον Αμμιανό Μαρκελλίνο. Ο Πτολεμαίος αναφέρει το Ιασόνιον ανάμεσα στις άλλες πόλεις της Μαργιανής: Αριάκα, Σίνα ή Σήνα, Αράθα και Αργαδίνα. Ο Αμμιανός αναφέρει ότι το Ιασόνιον, η Αντιόχεια (μετέπειτα Μερβ) και η Νίσαια (ή Νίγαια) ήταν οι γνωστότερες πόλεις της Μαργιανής. 

## Τοποθεσία
Ως προς την τοποθεσία της αρχαίας πόλεως οι ερευνητές θεωρούν πιθανά τρία σημεία:
* Τη θέση Γιαρίμ Τεπέ (Yarim tepe), δυτικά των κωμοπόλεων Takhta Bazar και Baylyn του νοτίου Τουρκμενιστάν ().
* Τη θέση Ακ Τεπέ (Ak tepe), όπου ο ποταμός Κουσκ (Kushk) ενώνεται με τον Μουργκάμπ (Murghab , τον ποταμό Μάργο των αρχαίων Ελλήνων) ()
* Την ίδια τη Μερβ του Τουρκμενιστάν ()

Το ίδιο όνομα, Ιασόνιο, χρησιμοποιήθηκε για το Ιασόνιο Άκρο, χερσόνησο στη Μαύρη Θάλασσα, αλλά και οικισμό με το ίδιο όνομα (Τουρκικά: Γιασόν / Jason) στην περιοχή.

## Παραπομπές


## Πηγές
* 
* Κλαυδίου Πτολεμαίου, *[[Γεωγραφική Υφήγησις]]*,  6.10.3
* Αμμιανού Μαρκελλίνου, *Ιστορία* (*Res gestae*), 23, 6, 54

Κατηγορία:Αρχαίες πόλεις του Τουρκμενιστάν
Κατηγορία:Αρχαίες πόλεις της Περσίας
Ζηνόδωρος (αποσαφήνιση)

Η ονομασία **Ζηνόδωρος** μπορεί να αναφέρεται στα παρακάτω άτομα:

* Ζηνόδωρος ο Παιανιεύς, μαθηματικός του 2ου αιώνα π.Χ. 
* Ζηνόδωρος του Λυσανία, ηγεμόνας της Ιτουραίας κατά τον 1ο αιώνα π.Χ.
* Ζηνόδωρος (γλύπτης), γλύπτης του 1ου αιώνα π.Χ.
Ζηνόδωρος ο Παιανιεύς

Ο **Ζηνόδωρος ο Παιανιεύς** ή **Ζηνόδωρος ο Γεωμέτρης** (200 - 140 π.Χ.) ήταν Έλληνας μαθηματικός με καταγωγή από την Παιανία.

## Βιογραφικό
Αναφέρεται πως ήταν φίλος του μαθηματικού Φιλονίδη του Λαοδίκειου και πως έκανε 2 ταξίδια στην Αθήνα. Από τον τρόπο γραφής του, εκτιμάται πως έζησε περίπου την ίδια εποχή με τον Αρχιμήδη. Αναφορά του υπάρχει και στο έργο *Περί εστίασης των Κατόπτρων* του Διοκλή του Αλεξανδρινού ως αστρονόμος, και πως ταξίδεψε στην Αρκαδία για να μελετήσει το φαινόμενο της καύσης από τις ακτίνες του ηλίου που αντανακλώνται στον καθρέπτη.

Ο Ζηνόδωρος είναι κυρίως γνωστός για τις μελέτες του σχετικά με τα ισοπεριμετρικά σχέδια, την μελέτη των εμβαδών και περιμέτρων διαφορετικών γεωμετρικών κατασκευών. Το έργο δεν διασώζεται ωστόσο έχουν διασωθεί αποσπάσματα του από τον Θέωνα τον Αλεξανδρινό. Βάσει των αποσπασμάτων αυτών και σύμφωνα με τον μαθηματικό των αρχών του 20ου αιώνα Κωνσταντίνο Καραθεοδωρή, έχει αναφερθεί ως ο πατέρας του λογισμού των μεταβολών, κλάδου των μαθηματικών που ασχολείται με την μεταβολή των συναρτήσεων.

## Αξιώματα
Τα πιο σημαντικά θεωρήματα που προκύπτουν από τη μελέτη του Ζηνοδώρου είναι:

# *Από όλα τα κανονικά πολύγωνα τα οποία έχουν ίση περίμετρο, το μεγαλύτερο σε εμβαδό είναι αυτό με τις περισσότερες γωνίες.*
# *Ένας κύκλος είναι μεγαλύτερος από όποιοδήποτε κανονικό πολύγωνο με ίσο περίγραμμα.*
# *Από όλα τα πολύγωνα τα οποία έχουν τον ίδιο αριθμό πλευρών και ίσες περιμέτρους,  το ισόπλευρο και ισογώνιο πολύγωνο είναι αυτό με το μεγαλύτερο εμβαδό.*
# *Από όλα τα γεωμετρικά στερεά των οποίων οι επιφάνειες είναι ίσες, η σφαίρα είναι το στερεό με το περισσότερο περιεχόμενο.*

## Παραπομπές


## Πηγές
*
* G. J. Toomer, Diocles On Burning Mirrors, Sources in the History of Mathematics and the Physical Sciences 1 (New York, 1976).

## Σχετική βιβλιογραφία
* Σπανδάγος, Ευάγγελος Κ. *Ζηνόδωρος ο Παιανιεύς : Ένας μεγάλος μαθηματικός*, επιμέλεια Ρούλα Σπανδάγου. - 1η έκδ. - Αθήνα : Αίθρα, 2011. ISBN 978-960-8333-40-6

Κατηγορία:Αρχαίοι Έλληνες μαθηματικοί
Αγίου Μελετίου (συνοικία)

Η **Αγίου Μελετίου** είναι συνοικία η οποία γειτονεύει με τις συνοικίες Άγιος Νικόλαος, Πλατεία Αμερικής, Κυψέλη, Πλατεία Βικτωρίας, Άγιος Παντελεήμονας και Αττική. Κύριοι οδικοί άξονές της είναι η οδός Αχαρνών και η οδός Αγίου Μελετίου. Η συνοικία Αγίου Μελετίου αντιστοιχεί, όπως προκύπτει από όσα αναφέρει ο Κώστας Μπίρης, στην περιοχή που παλιότερα αποκαλούνταν *Λεβίδου* ή *Λεβίδη* από την ερημική, τότε, οικογενειακή έπαυλη του Νικολάου Λεβίδη, που υπήρχε στις αρχές περίπου του 20ού αιώνα, επί της οδού Πατησίων. Κατά τον Μεσοπόλεμο, η σημερινή συνοικία Αγίου Μελετίου ήταν διαμοιρασμένη κυρίως μεταξύ των συνοικιών της Αττικής (που ήταν ευρύτερη από τη σημερινή) και της Αχαρνών. (σχετίζεται με τον σημερινό Άγ. Νικόλαο).

## Όρια συνοικίας
Τα όριά της είναι η πλευρά με τους ζυγούς αριθμούς της οδού Ιθάκης στο κομμάτι απ' την οδό Πατησίων μέχρι την οδό Αχαρνών και στο κομμάτι μεταξύ της οδού Αχαρνών και της οδού Μιχαήλ Βόδα η ίδια πλευρά της οδού Περγάμου (προέκταση της οδού Ιθάκης), η πλευρά με τους μονούς αριθμούς της οδού Θήρας από την Πατησίων μέχρι τη Μιχαήλ Βόδα, η πλευρά με τους μονούς αριθμούς της οδού Πατησίων στο κομμάτι μεταξύ των οδών Ιθάκης και Θήρας και η πλευρά με τους ζυγούς αριθμούς της οδού Μιχαήλ Βόδα στο κομμάτι μεταξύ των οδών Περγάμου και Θήρας. Την ονομασία της την οφείλει στην ομώνυμη οδό η οποία ξεκινά απ' την Κυψέλη και καταλήγει στα Σεπόλια. Εξυπηρετείται από πολλές γραμμές λεωφορείων και τρόλεϊ και από το σταθμό Αττική του μετρό.

## Παραπομπές


Κατηγορία:Συνοικίες και περιοχές Αθήνας
Final Fantasy VII (βιντεοπαιχνίδι του NES)

Το ***Final Fantasy VII*** (απλοποιημένα κινέζικα: 最终幻想7, παραδοσιακά κινέζικα: 最終幻想7, Πινγίν: *Zuì Zhōng Huànxiǎng 7*), γνωστό επίσης και με το όνομα *Core Crisis* (κινέζικα: 核心危机, Πινγίν: *Héxīn Wēijī*) είναι ανεπίσημη κινέζικη ιμιτασιόν (shanzhai) demake  του βιντεοπαιχνιδιού ρόλων του 1997  της Square για το PlayStation, *[[Final Fantasy VII]]*. Αυτή η δισδιάστατη μεταφορά (port) αναπτύχθηκε και εκδόθηκε το 2005 από την κινέζικη εταιρία ShenZhen Nanjing Technology για το σύστημα SUBOR, ένα κλώνο του Nintendo Entertainment System. Η κασέτα του είναι μοναδική, αφού είναι δομικά διαφορετική από τις  αδειοδοτημένες κασέτες του NES στους τομείς του hardware και του προγραμματισμού.

Το παιχνίδι περιλαμβάνει αρκετά στοιχεία του γνήσιου *Final Fantasy VII*, συμπεριλαμβανομένης της δομής τριών ατόμων στην ομάδα και στοιχεία των υποσυστημάτων του. Τα αντικείμενα, τα ξόρκια και ο εξοπλισμός που είναι διαθέσιμα στον παίκτη βασίζονται σε αυτά του γνήσιου παιχνιδιού, και παρά το ότι παραλείφθηκε ένας μεγάλος αριθμός  προαιρετικών χαρακτήρων και κάποιες παράπλευρες αποστολές, η κανονική ιστορία αναπαράχθηκε με μικρή λεπτομέρεια Το παιχνίδι δέχθηκε ανάμεικτες κριτικές: χαρακτηρίστηκε ως ένα εντυπωσιακό επίτευγμα, και ταυτόχρονα επικρίθηκε για τη δυσκολία και την επιλογή κονσόλας του.

## Τρόπος παιχνιδιού
Στο *Final Fantasy VII*, ο παίκτης καθοδηγεί τον πρωταγωνιστή με μία ομάδα τριών εναλλάξιμων χαρακτήρων-μελών της ομάδας, εξερευνά περιοχές και αλληλεπιδρά με άλλους, μη επιλέξιμους χαρακτήρες. Το μεγαλύτερο μέρος του πρώτου κομματιού του παιχνιδιού εξελίσσεται στην πόλη της Midgar , ενώ αργότερα εξερευνούνται πόλεις, μπουντρούμια, σπηλιές. και άλλες παρόμοιες περιοχές. Ο παίκτης μπορεί να αποθηκεύσει το παιχνίδι όποτε επιθυμεί, αλλά όχι κατά τη διάρκεια των μαχών, σε μία θέση αποθήκευσης.

Στη δεύτερη πράξη του παιχνιδιού, ο παίκτης μπορεί να ταξιδέψει μέσω του χάρτη του κόσμου, μία αναπαράσταση του σύμπαντος του *Final Fantasy VII* σε μικρή κλίμακα. Μπορεί να περιηγηθεί ελεύθερα εκεί, εκτός αν υπάρχουν γεωγραφικά εμπόδια, όπως βουνά ή νερό. Αυτά προσπερνιούνται με τα chocobo, πτηνά όμοια με εμού, αλλά και άλλα μεταφορικά μέσα. Όπως και στα άλλα παιχνίδια *[[Final Fantasy]]*, η μεταφορά σε διάφορες περιοχές του χάρτη συχνά διακόπτεται από τυχαίες μάχες.

## Παραπομπές


Κατηγορία:Final Fantasy VII
Κατηγορία:Βιντεοπαιχνίδια Final Fantasy
Κατηγορία:Βιντεοπαιχνίδια του NES
Κατηγορία:Βιντεοπαιχνίδια του 2005
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια του PlayStation
Κατηγορία:Demake βιντεοπαιχνιδιών
Διοργανώσεις Ε.Π.Σ. Ανατολικής Αττικής 2015–16

Για την **περίοδο 2015–16**, η Ένωση Ποδοσφαιρικών Σωματείων Ανατολικής Αττικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην Νομαρχία Ανατολικής Αττικής.

Η πρωταθλήτρια ομάδα της ΕΠΣ Ανατολικής Αττικής λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Ανατολικής Αττικής, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, η δομή του πρωταθλήματος της Ε.Π.Σ. Ανατολικής Αττικής είναι η εξής:

* Α΄ Κατηγορία (16 ομάδες)
* Β΄ Κατηγορία (18 ομάδες)
* Γ΄ Κατηγορία (15 ομάδες)

### Α΄ Κατηγορία
Η κατηγορία διεξάγεται σε έναν όμιλο των 16 ομάδων. Η πρωταθλήτρια θα συμμετέχει στο Πρωτάθλημα Πρωταθλητριών ΕΠΣ με σκοπό την άνοδο στη Γ΄ Εθνική. Οι τρείς τελευταίες ομάδες υποβιβάζονται.

Πρωταθλήτρια ανακηρύχθηκε η «Θύελλα Ραφήνας». Η τελική κατάταξη μετά από 30 αγωνιστικές είχε ως εξής:

  ()

### Β΄ Κατηγορία
Η Β΄ Κατηγορία διεξάγεται με τη συμμετοχή 18 ομάδων σε έναν όμιλο. Οι 3 πρώτες ομάδες κερδίζουν την άνοδο στην Α΄ Κατηγορία και οι 3 τελευταίες υποβιβάζονται στη Γ΄.

Πηγή: Ε.Π.Σ.ΑΝ.Α.
* Ο Αστέρας Μενιδίου έχει -6β. κι αποβλήθηκε από το πρωτάθλημα
* Ο ΑΟ Αυλώνος έχει -2β.

### Γ΄ Κατηγορία
Η Γ΄ Κατηγορία διεξάγεται με τη συμμετοχή 15 ομάδων σε έναν όμιλο. Οι 3 πρώτες ομάδες, σύμφωνα με την προκήρυξη, κερδίζουν την άνοδο στην Β΄ Κατηγορία. Λόγω της ανόδου της Θύελλας Ραφήνας στη Γ΄ Εθνική και της μη συμμετοχής δυο συλλόγων στη Β΄ ΕΠΣΑΝΑ της επόμενης περιόδου, τελικά ανέβηκαν οι 6 πρώτοι της κατάταξης.

Πηγή: Ε.Π.Σ.ΑΝ.Α (archive)
* Ο Αμφιάρος έχει -6β. κι η Δόξα Αγ.Άννας -2β.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ανατολικής Αττικής που αγωνίζονται ως και τη Γ΄ Εθνική. Το κύπελλο της περιόδου 2015–16 κατέκτησε η ομάδα του Α.Ο. Τριγλία Ραφήνας   .
### Ημιτελικοί

|}
### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ανατολικής Αττικής
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Κιαροσκούρο

[250px|thumb|right|[Καραβάτζιο, *Η Κλήση του Αγίου Ματθαίου*, 322x340 εκ., περ. 1599-1600, Cappella Contarelli, San Luigi dei Francesi, Ρώμη. Χαρακτηριστικό δείγμα χρήσης κιαροσκούρο. Ο Καραβάτζιο φιλοτέχνησε τις φιγούρες πάνω σε ένα σκοτεινό φόντο, φωτίζοντας τους πρωταγωνιστές της σύνθεσης σε στρατηγικά σημεία.]]
Το **κιαροσκούρο** () είναι ιταλικός όρος που χρησιμοποιείται στη ζωγραφική ή τη χαρακτική για να περιγραφεί η χρήση έντονων αντιθέσεων μεταξύ φωτεινών και σκοτεινών ή φωτοσκιασμένων σημείων ενός πίνακα. Με την τεχνική του κιαροσκούρο οι μορφές της σύνθεσης δεν οριοθετούνται με κάποιο περίγραμμα, αλλά διακρίνονται μέσα από την αντιπαράθεση των φωτεινών και σκοτεινών επιφανειών. Συχνά επιχειρείται να ενισχυθεί με αυτό τον τρόπο ο δραματικός χαρακτήρας της σύνθεσης. Ο όρος ταυτίζεται συνήθως με ζωγράφους του 17ου αιώνα, ειδικότερα με τους Καραβατζιστές και τον Ρέμπραντ, ωστόσο ο Λεονάρντο ντα Βίντσι υπήρξε πρωτοπόρος του κιαροσκούρο.

## Παραπομπές


## Εξωτερικοί σύνδεσμοι
* 

Κατηγορία:Τεχνικές ζωγραφικής
Κατηγορία:Καλλιτεχνικές τεχνικές
Φεστιβάλ Κινηματογράφου Πούλα

Το **Φεστιβάλ Κινηματογράφου Πούλα** (κροατικά: **Pulski filmski festival**, αγγλικά: **Pula Film Festival**) είναι το παλαιότερο φεστιβάλ κινηματογράφου που γίνεται στην Κροατία. Διεξάγεται κάθε χρόνο, από το 1954, τον Ιούλιο ή τον Αύγουστο, σε ένα ρωμαϊκό αμφιθέατρο, γνωστό και ως Αρένα Πούλα, στην Πούλα της Κροατίας.

Το Φεστιβάλ ξεκίνησε το 1954 και μέσα σε λίγα χρόνια έγινε το κέντρο του Γιουγκοσλαβικού κινηματογράφου. Τα πρώτα βραβεία, σε εθνικό επίπεδο, δόθηκαν το 1957. Το 1991, το Φεστιβάλ ακυρώθηκε εξαιτίας της Διάλυσης της Γιουγκοσλαβίας, την επόμενη όμως χρονιά διεξήχθη και πάλι ως Φεστιβάλ πια της Κροατίας. Από το 1992 και μετά διεξάγεται κάθε χρόνο (δεν έγινε το 1994).

Στο Φεστιβάλ Κινηματογράφου της Πούλα γίνονται προβολές ταινιών, που είναι ανοιχτές στο κοινό, και απονέμονται βραβεία, που ονομάζονται Golden Arenas. Πρόκειται για τα σημαντικότερα βραβεία κινηματογράφου στην Κροατία.

## Ιστορία
Την εποχή που ιδρύθηκε ήταν γνωστό Φεστιβάλ Κινηματογράφου Γιουγκοσλαβίας και σύντομα έγινε το πιο σημαντικό φεστιβάλ κινηματογράφου της χώρας. Στις δεκαετίες που ακολούθησαν το φεστιβάλ απέκτησε παγκόσμια αίγλη, μαζί με τον Γιουγκοσλαβικό κινηματογράφο, ο οποίος σημείωσε άνοδο τη δεκαετία του 1960. Δημιουργήθηκαν πολλές εταιρείες παραγωγής, και ετησίως κυκλοφορούσαν 20 νέες ταινίες παγκοσμίως. Το Φεστιβάλ ακολούθησε το Οσκαρικό μοντέλο και δομή, με κατηγορίες κ.λπ. σε αντίθεση όμως με τα Όσκαρ, το Φεστιβάλ προβάλει και νέες παραγωγές σε πρώτη προβολή στην αρχή της σεζόν και όχι στο τέλος της.

Το 1991, με τη Διάλυση της Γιουγκοσλαβίας, ακυρώθηκε και το Φεστιβάλ. Τον επόμενο χρόνο ξεκίνησε εκ νέου, υπό την ονομασία *Filmski festival u Puli*. Το 1992, ήταν η πρώτη φορά που το Φεστιβάλ ασχολήθηκε αποκλειστικά με κροατικές ταινίες, εφόσον η ταινίες από τη Γιουγκοσλαβία σταμάτησαν να παράγονται με τη διάλυση της χώρας.

Το 1995, μετονομάστηκε σε *Festival hrvatskog filma*, δίνοντας έμφαση στην κροατική του προέλευση. Παρόλα αυτά, κι εφόσον η παραγωγή ταινιών στην Κροατία ήταν μικρή, το Φεστιβάλ έχασε κατακόρυφα τη δημοτικότητα του. Το 2001, στο Φεστιβάλ συμμετείχαν για πρώτη φορά ξενόγλωσσες ταινίες, και μετονομάστηκε ξανά σε *Festival hrvatskog i europskog filma*. Από εκεί και πέρα το Φεστιβάλ, προβάλει μία κροατική ταινία, ενώ έχει και διεθνές πρόγραμμα, μεταξύ άλλων εκδηλώσεων.

## Εξωτερικοί σύνδεσμοι
*Official website
*Web archive 1954–2010 at the Pula Film Festival official website 
*Pula Film Festival of Yugoslavian Films (1954–1990) at the Internet Movie Database
*Pula Film Festival (1992–present) at the Internet Movie Database

Κατηγορία:Φεστιβάλ κινηματογράφου
Αιμίλιος Χειλάκης

Ο **Αιμίλιος Χειλάκης** είναι Έλληνας ηθοποιός και σκηνοθέτης.

## Πρώτα χρόνια και καριέρα
Γεννήθηκε στο Αγρίνιο αλλα μεγαλωσε στην Αθήνα. Τελειώνοντας το σχολείο, φοίτησε με υποτροφία στη δραματική σχολή του Θεάτρου Τέχνης Καρόλου Κουν. Ο τηλεοπτικός ρόλος που τον έκανε ευρύτερα γνωστό ήταν αυτός στη σειρά της Μιρέλλας Παπαοικονόμου, *[[Η ζωή που δεν έζησα]],* με συμπρωταγωνίστρια την Ταμίλα Κουλίεβα. Επίσης έχει δανείσει την φωνή του σε ραδιοφωνικές και τηλεοπτικές διαφημίσεις.

Στην τηλεόραση έχει εμφανιστεί στις σειρές  Παντρεμένοι ανύπαντροι, Τολμηρές Ιστορίες, Μαγική Νύχτα, Τμήμα Ηθών, Στρας, Τα χαμένα γράμματα, Η ζωή που δεν έζησα, Γεώργιος Βιζυηνός: Η Σιωπή των Αγγέλων, Κόκκινος Κύκλος, Λένη, Κλείσε τα μάτια, Έτσι Ξαφνικά, Κλεμμένη Ζωή, Το Νησί, Άγριες Μέλισσες, Οι Πανθέοι.

## Προσωπική ζωή
Αν και δεν έχει αφήσει να εκτεθεί η προσωπική του ζωή στη δημοσιότητα, είναι γνωστό πως έχει υπάρξει για αρκετά χρόνια ζευγάρι με την, επίσης ηθοποιό, Βάνα Πεφάνη. Η επόμενη σύντροφός του, την οποία και νυμφεύθηκε, είναι η Αθηνά Μαξίμου.

Είναι υποστηρικτής του Παναθηναϊκού.

## Φιλμογραφία

### Θεατρικές παραστάσεις

### Κινηματογραφικές ταινίες

## Παραπομπές


## Πηγές
Ο Αιμίλιος Χειλάκης στην IMDb

Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Λάζαρος

Το όνομα **Λάζαρος** μπορεί να αναφέρεται σε κάποιο από τα παρακάτω λήμματα:

## Πρόσωπα της Καινής Διαθήκης

* Λάζαρος ο φτωχός, της παραβολής του πλουσίου και του Λαζάρου.

## Άγιοι και όσιοι
* Λάζαρος όσιος ο ζωγράφος († 867), Κωνσταντινοπολίτης μοναχός και ζωγράφος.
* Λάζαρος Χρεμπελιάνοβιτς (1329–1389), Σέρβος ηγεμόνας του Μεσαίωνα, που η Σερβική Ορθόδοξη Εκκλησία τιμά τη μνήμη του στις 15 Ιουνίου.
*Άγιος Λάζαρος, ο φίλος του Χριστού, ο οποίος σύμφωνα με την Καινή Διαθήκη, «ηγέρθη εκ νεκρών» προαναγγέλλοντας την Ανάσταση του Κυρίου.
* Άγιος Νεομάρτυς Λάζαρος ο εν Τριπόλει. Ιερέας του χωριού Μάκρη Μαντινείας. Μαρτύρησε επί τουρκοκρατίας.

## Όνομα
* Λάζαρος (όνομα).

## Δείτε επίσης
* Σάββατο του Λαζάρου
* Ελεάζαρ (αποσαφήνιση)
Σεραπίων (αποσαφήνιση)

Η ονομασία **Σεραπίων** μπορεί να αναφέρεται στα παρακάτω άτομα:

## Αρχαιότητα
* Σεραπίων ο Αλεξανδρεύς, 3ος αιώνας π.Χ., ιατρός της σχολής των Εμπειρικών 
* Σεραπίων ο Αντιοχεύς (γεωγράφος), 3ος αιώνας π.Χ., γεωγράφος
* Αίλιος Σεραπίων, 1ος ή 2ος αιώνας μ.Χ., ρήτορας
* Σεραπίων ο Ιεραπολίτης, 1ος αιώνας μ.Χ., φιλόσοφος
* Σεραπίων (ποιητής), 1ος αιώνας, επικός ποιητής
* Σεραπίων (ζωγράφος), 1ος αιώνας, ζωγράφος τοπίων
* Σεραπίων (στρατηγός), 1ος αιώνας π.Χ., στρατηγός του Πτολεμαϊκού βασιλείου στην Κύπρο
*Μάρα Μπαρ Σεραπίων, 1ος αιώνας μ.Χ., Σύριος στοϊκός φιλόσοφος
*Σεραπίων ο Μακεδόνας, 2ος αιώνας μ.Χ., χριστιανός ιερομάρτυρας
*Σεραπίων Αντιοχείας, 3ος αιώνας μ.Χ., πατριάρχης της Αντιόχειας
*Πόπλιος Αίλιος Αυρήλιος Σεραπίων, 3ος αιώνας μ.Χ., ολυμπιονίκης στον διαγωνισμό των σαλπιγκτών
*Σεραπίων ο Θμουεύς, 4ος αιώνας μ.Χ., επίσκοπος της πόλης Θμούη στην Αίγυπτο

## Μεσαίωνας
*Σεραπίων (Σούδα), 5ος αιώνας, φιλόσοφος
*Σεραπίων ο Πρεσβύτερος, 9ος αιώνας, Συριακής καταγωγής ιατρός
* Σεραπίωνας ο Νεότερος, 12ος αιώνας, βοτανολόγος
*Σεραπίων του Βλαδιμήρ, 13ος αιώνας, επίσκοπος της περιοχής Βλαδιμήρ στη Ρωσία
*Σεραπίων του Αλγερίου, 13ος αιώνας, ιερομάρτυρας της καθολικής εκκλησίας
*Σεραπίων του Νόβγκοροντ, 15ος αιώνας, αρχιεπίσκοπος της πόλης του Νόβγκοροντ στη Ρωσία

## Σύγχρονη εποχή
*Σεραπίων, 1951, επίσκοπος της Κοπτικής εκκλησίας
Λαμπίνα Μίτεβσκα

Η **Λαμπίνα Μίτεβσκα** (, γενν. 11 Οκτωβρίου 1975) είναι Βορειομακεδόνισσα ηθοποιός του κινηματογράφου και του θεάτρου, αλλά και παραγωγός. Περισσότερο γνωστή έγινε μέσα από το ρόλο της στην ταινία *[[Πριν από τη βροχή]]* (1994), η οποία προτάθηκε για Όσκαρ Καλύτερης Ξενόγλωσσης Ταινίας. Το 2003 ανακηρύχθηκε Γυναίκα της Χρονιάς, από γυναικείο περιοδικό της χώρας της. Η αδελφή της, Τεόνα Μιτέβσκα, ασχολείται επίσης με τον κινηματογράφο και είναι σκηνοθέτης. Συνολικά έχει εμφανιστεί σε 24 ταινίες, εκ των οποίων οι τρεις είναι μικρού μήκους, ενώ έχει κάνει την παραγωγή σε επτά ταινίες.

## Βιογραφία
Γεννημένη στα Σκόπια, κατάγεται από καλλιτεχνική οικογένεια. Σπούδασε στα Σκόπια, στη Δανία, αλλά και στο Πανεπιστήμιο της Αριζόνα, κάνοντας τα πρώτα της βήματα στο θέατρο, αλλά και σε ταινίες της χώρας της. Περισσότερη γνωστή είναι για τον ρόλο της στην ταινία του Μίλκο Μακέφσκι, *[[Πριν από τη βροχή]]*, του 1994, η οποία προτάθηκε για Όσκαρ Καλύτερης Ξενόγλωσσης Ταινίας. Στην ταινία υποδύεται τη Ζαμίρα, μία νεαρή Αλβανίδα.

Μετά την επιτυχία της ταινίας συμμετείχε στο θεατρικό έργο *Tuku Taka Pod Oblaka*. Το 1996, πραγματοποίησε άλλη μία γνωστή της εμφάνιση, σε δεύτερο ρόλο, στη Βρετανική ταινία *[[Καλώς ήλθατε στο Σαράγιεβο]]*, μία ταινία του Μάικλ Γουίντερμποτομ, ο οποίος την εμπιστεύτηκε και στην επόμενη ταινία του, με τίτλο *[[Σε θέλω]]* (1997). Το 2000 πρωταγωνίστησε στην τσεχική ταινία *Samotáři* και αργότερα, σε μία ταινία της αδελφής της, με τίτλο *Too Bad That Balkan Express Was Already Used*. Το 2007 συμμετείχε στην ταινία *[[Η Αφροδίτη ζει στο Τίτο Βέλες]]* (2007), ρόλος που της έδωσε και βραβείο καλύτερης ερμηνείας στο Φεστιβάλ Ευρωπαϊκού Σινεμά του Λέτσε. Για τον ρόλο της δήλωσε: *«Η Αφροδίτη δεν μιλά, αλλά αυτό ήταν δική της επιλογή. Για έναν ηθοποιό, όμως, η γλώσσα είναι το εργαλείο του. Και καθώς είμαι και ον ομιλητικό, μου φάνηκε ανυπόφορο να μην μπορώ να μιλήσω. Συνειδητοποίησα, όμως, πως έτσι ωθούμαστε να σκεφτόμαστε περισσότερο»*

Ήταν υποψήφια και για το βραβείο Czech Lion του 2001 για το Β' Γυναικείο Ρόλο στην ταινία *Zenský herecký výkon ve vedlejsí roli*, ενώ ως παραγωγός βραβεύτηκε στο φεστιβάλ *Wiesbaden goEast*. Το 2001ήταν μέλος της επιτροπής του Φεστιβάλ Κινηματογράφου Karlovy Vary. Πέρα από την υποκριτική, έχει ασχοληθεί και με τη συγγραφή, καθώς έχει κυκλοφορήσει άρθρα σε περιοδικά της χώρας της όπως στο *Start* και το *Dnevnik*. Μιλάει Γερμανικά, Τσεχικά και Αγγλικά. Σχετικά με τις σχέσεις της Ελλάδας και του ΠΓΔΜ είχε δηλώσει: *«Κρίμα που δεν γίνεται. Δεν είμαστε πολιτικοί, είμαστε καλλιτέχνες. Μερικοί από τους καλύτερους φίλους μου είναι Ελληνες. Εχουμε αρκετά σύνορα, ας μη βάζουμε και στην τέχνη...»*.

## Επιλεκτική φιλμογραφία
* *[[Πριν από τη βροχή]]* (1994)
* *[[Καλώς ήλθατε στο Σαράγιεβο]]* (1996)
* *[[Σε θέλω]]* (1997)
* *[[Samotáři]]* (2001)
* *[[Η Αφροδίτη ζει στο Τίτο Βέλες]]* (2007)

## Παραπομπές

## Εξωτερικοί σύνδεσμοι

* Labina Mitevska fan site

Κατηγορία:Βορειομακεδόνες ηθοποιοί
Κατηγορία:Γυναίκες ηθοποιοί κινηματογράφου
Χοιροστάσιο (ταινία, 1969)

Το **Χοιροστάσιο** είναι ιταλική ταινία παραγωγής 1969 σε σκηνοθεσία και σενάριο του Πιερ Πάολο Παζολίνι.

## Υπόθεση
Στην ταινία εκτυλίσσονται δύο παράλληλες ιστορίες.

Στην πρώτη, βρισκόμαστε στα αρχαία χρόνια σε ένα ηφαίστειο. Ένας νεαρός άνδρας που τρέφεται με έντομα και φίδια, αρχίζει να τρώει ανθρώπους. Στη συνέχεια βρίσκει και άλλους και δημιουργούν μία ομάδα. Η ομάδα αυτή επιτίθεται και καταβροχθίζει ανθρώπους. Στο τέλος, όμως, συλλαμβάνονται και θανατώνονται.

Στη δεύτερη, βρισκόμαστε στη μεταπολεμική Γερμανία στο αρχοντικό ενός βιομηχάνου. Ο γιος του Γιούλιαν και η αρραβωνιαστικιά του Ίντα είναι ιδεολόγοι και αντίθετοι με τις αντιλήψεις της οικογένειάς τους. Ο Γιούλιαν πηγαίνει συχνά σε ένα χοιροστάσιο και ταΐζει τα γουρούνια, ώσπου μία μέρα αυτά τον κατασπαράσσουν.

## Διανομή

## Παραπομπές

## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1960
Κατηγορία:Ιταλόφωνες ταινίες
Κατηγορία:Γαλλικές ταινίες της δεκαετίας 1960
Κατηγορία:Πολιτικές ταινίες
Κατηγορία:Σινεφίλ ταινίες
Κατηγορία:Ταινίες σε σκηνοθεσία Πιερ Πάολο Παζολίνι
Κατηγορία:Ταινίες με παράλληλες ιστορίες
Κατηγορία:Ταινίες του 1969
Φιλίνος ο Κώος (ιατρός)

Ο **Φιλίνος ο Κώος** (3ος αιώνας π.Χ.) ήταν Έλληνας ιατρός από την Κω. Θεωρείται ο ιδρυτής της Εμπειρικής σχολής μαζί με τον μεταγενέστερο του Σεραπίωνα τον Αλεξανδρινό, και ο ίδιος ήταν μαθητής του Ηρόφιλου καθώς και σύγχρονος του ιατρού Βακχείου του Ταναγραίου. Έγραψε μια πραγματεία σχετικά με ένα μέρος της συλλογής των γραπτών του Ιπποκράτη το οποίο αντιτίθονταν στον Βάκχειο. καθώς και μια μελέτη σχετικά με την βοτανική, ωστόσο δεν διασώζονται κανένα από τα έργα του. Το έργο του σχετικά με την βοτανική, πιθανώς είναι το ίδιο έργο στο οποίο γίνονται αναφορές από τους Αθήναιο, Πλίνιο τον Πρεσβύτερο , και Ανδρόμαχο.

## Παραπομπές


## Πηγές
* ''Phil'inus (3)'' - A Dictionary of Greek and Roman biography and mythology / William Smith, Ed.  

Κατηγορία:Αρχαίοι Έλληνες ιατροί
Σεραπίων ο Αλεξανδρεύς

Ο **Σεραπίων ο Αλεξανδρεύς** (3ος/2ος αιώνας π.Χ.) ήταν Έλληνας ιατρός από την Αλεξάνδρεια. Ανήκε στην σχολή των Εμπειρικών, και η επίδραση που είχε στην ανάπτυξη της σχολής τον έκανε να θεωρείται ως συνιδρυτής της μαζί με τον προγενέστερο του ιατρό Φιλίνο τον Κώο. Αναφέρεται πως ο Σεραπίων έγραψε εναντίον του Ιπποκράτη με ιδιαίτερη αντιπάθεια ωστόσο δεν διασώζεται κανένα από τα έργα του παρά μόνο αναφορές, ιδιαίτερα μέσω του Γαληνού και του Κέλσου κατά τον 2ο αιώνα μ.Χ..

Έχει διατυπωθεί η εκτίμηση πως ο *Σεραπίων ο Ασκαλωνίτης,* αγνώστου εποχής συγγραφέας περί της ερμηνείας των ονείρων, ενδεχομένως να είναι το ίδιο άτομο με τον Σεραπίωνα τον Αλεξανδρινό.

## Δείτε επίσης
* Σεραπίων (αποσαφήνιση)

## Παραπομπές


## Πηγές
* ''Sera'pion (10)'' - A Dictionary of Greek and Roman biography and mythology / William Smith, Ed.  

Κατηγορία:Αρχαίοι Έλληνες ιατροί
Συνέδριο των Σοβιέτ

Το **Συνέδριο των Σοβιέτ** ήταν το ανώτατο κυβερνητικό σώμα της Ρωσικής Σοβιετικής Ομοσπονδιακής Σοσιαλιστικής Δημοκρατίας (ΡΣΟΣΔ) και πολλών άλλων Σοβιετικών Δημοκρατιών από το 1917 – 36 και πάλι από το 1989 – 91. Μετά την δημιουργία της Σοβιετικής Ένωσης, το Συνέδριο των Σοβιέτ της Σοβιετικής Ένωσης λειτουργούσε σαν το νομοθετικό τμήμα της μέχρι την διάλυσή του το 1936. Το αρχικό του πλήρες όνομα ήταν “**Συνέδριο των Σοβιέτ των Εργατών, Στρατιωτών και Αγροτών Βουλευτών**”. Λεγόταν επίσης “**Συνέδριο των Λαϊκών Βουλευτών**”.

## Ρωσία και Σοβιετική Ένωση
Το Συνέδριο των Σοβιέτ ήταν μια συνέλευση αντιπροσώπων των τοπικών συμβουλίων. Θεωρητικά, ήταν η ανωτάτη εξουσία του Σοβιετικού Κράτους, ένα όργανο της δικτατορίας του προλεταριάτου. Κανείς αστός, κανείς ευγενής, κανείς αριστοκράτης, κανείς ιερέας δεν μπορούσε να ψηφίσει – μόνο οι εργαζόμενοι. Επίσημα, το Συνέδριο των Σοβιέτ έφτιαχνε νόμους και εξέλεγε το Συμβούλιο των Λαϊκών Επιτρόπων, το οποίο ήταν η κυβέρνηση. Στο ενδιάμεσο οι λειτουργίες του εκτελούνταν από εξουσιοδοτημένα εκτελεστικά σώματα, βλέπε VTsIK. Στην πράξη, το Συνέδριο είχε όλο και περισσότερο σεβασμό στους Μπολσεβίκους, μετά την Ρωσική Επανάσταση.  

Μέχρι τον θάνατο του Λένιν το 1924 το Συνέδριο των Σοβιέτ ουσιαστικά σφράγιζε μόνο τις αποφάσεις του Κομμουνιστικού Κόμματος και χρησίμευσε σαν βήμα προπαγάνδας. Το 1936 το Σύνταγμα διέλυσε το Συνέδριο των Σοβιέτ, κάνοντας το Ανώτατο Σοβιέτ της ΕΣΣΔ το νομοθετικό όργανο. Στην διάρκεια αυτής της περιόδου η Κεντρική Επιτροπή του ΚΚΣΕ (μπ) είχε de facto τον έλεγχο πάνω στην κυβέρνηση.
 
## Ουκρανία
Οι Μπολσεβίκοι συγκάλεσαν το Παν-Ουκρανικό Συνέδριο των Σοβιέτ Εργατών, Στρατιωτών και Αγροτών Βουλευτών στο Κίεβο, στις 17 Δεκεμβρίου 1917, και στο Χάρκοβο στις 25 Δεκεμβρίου 1917.

## Παραπομπές


## Πηγές
*Eighth All-Russia Congress of Soviets December 29, 1920

Κατηγορία:Πολιτική της Σοβιετικής Ένωσης
Σπύρος Παπαθανασάκης

Ο **Σπυρίδων-Ιωάννης Παπαθανασάκης** είναι ελληνικής καταγωγής Καναδός επιχειρηματίας ο οποίος γεννήθηκε, μεγάλωσε και δραστηριοποιείται στο Τορόντο.

Κατέχει μεταφορική εταιρεία στον Καναδά και κέντρα νυχτερινής διασκέδασης, ενώ ακόμη διαχειρίζεται youth centers. Ακόμη έχει κατέβει και ως υποψήφιος για τη θέση του επικεφαλής παιδείας στο Τορόντο. Επίσης, είναι ιδιοκτήτης εταιρείας η οποία ασχολείται με την έρευνα για την αντιμετώπιση του καρκίνου. 

Το Ιούλιο του 2014, ο Σπύρος Παπαθανασάκης ανέλαβε την ομάδα της Α.Ε.Π. Ηρακλής 1908 στη Β΄ Εθνική Κατηγορία και ρύθμισε τις οφειλές της σώζοντας την ομάδα από τη διάλυση της. Τον Σεπτέμβριο του 2017, η Α.Ε.Π. Ηρακλής 1908 Π.Α.Ε. οδηγήθηκε από τον ίδιο και τους συνεργάτες του στη χρεωκοπία και στη διάλυση, υποβιβάζοντας την ομάδα από την Α΄ Εθνική Κατηγορία στην Γ΄ Εθνική Κατηγορία.

## Παραπομπές


Κατηγορία:Έλληνες επιχειρηματίες
Κατηγορία:Πρόεδροι ποδοσφαιρικών ομάδων της Ελλάδας
Gorizia (καταδρομικό)

Το ***Gorizia*** ήταν ιταλικό βαρύ καταδρομικό κλάσης *[[καταδρομικό κλάσης Zara|Zara]]* το οποίο ήταν επιχειρησιακό με το Ιταλικό Βασιλικό Ναυτικό (*Regia Marina*) στον Β΄ Παγκόσμιο Πόλεμο. Ονομάστηκε έτσι από την πόλη Γκορίτσια και ήταν το μοναδικό πλοίο αυτής της κλάσης που επιβίωσε από τη ναυμαχία του Ταινάρου το 1941.

## Επιχειρησιακή ιστορία
Όταν ξέσπασε ο παγκόσμιος πόλεμος, το *Gorizia* ανήκε στην 1η Μοίρα της 1ης Μεραρχίας. Έλαβε μέρος στην ναυμαχία της Καλαβρίας, τη μάχη του Τάραντα (κατά την διάρκεια της οποίας τα αντιαεροπορικά του κατέρριψαν ένα βρετανικό Fairey Swordfish), στη ναυμαχία του ακρωτηρίου Σπαρτιβέντο (όπου ένα από τα αναγνωριστικά υδροπλάνα του εντόπισε τον βρετανικό στόλο) καθώς και στις δύο ναυμαχίες στα ανοιχτά της Σίρτης (όπου κατάφερε να πλήξει δύο εχθρικά αντιτορπιλικά, τα HMS ''Kipling'' και HMS ''Sikh''). Επίσης, κάποιες πηγές αναφέρουν πως ήταν το *Gorizia* και όχι το θωρηκτό *[[Littorio (θωρηκτό)|Littorio]]* που προκάλεσε σοβαρές ζημιές με τα πυρά του στο αντιτορπιλικό HMS ''Kingston''. Μεταξύ των άλλων το *Gorizia* ανέλαβε 20 συνολικά αποστολές συνοδείας νηοπομπών του Άξονα.

Στις 10 Απριλίου 1943 υπέστη ζημιές από Συμμαχική αεροπορική επίθεση ενώ ελλιμενίζονταν στη Λα Μανταλένα (La Maddalena) και μεταφέρθηκε στην Λα Σπέτσια (La Spezia) για επισκευές. Στις 8 Σεπτεμβρίου, ημέρα της ιταλικής συνθηκολόγησης, βρίσκονταν ακόμα εκεί. Στις 26 Ιουνίου 1944 καταστράφηκε από Ιταλούς βατραχανθρώπους προκειμένου να αποτραπεί η χρήση του από τους Γερμανούς. Το κύτος του σκάφους διαλύθηκε για σκραπ μεταπολεμικά.

## Παραπομπές


## Βιβλιογραφία
* Bragadin, Marc'Antonio (1957). *The Italian Navy in World War II*, United States Naval Institute, Annapolis. ISBN 0-405-13031-7
* Greene, Jack & Massignani, Alessandro: (1998). *The Naval War in the Mediterranean, 1940-1943*. Chatam Publishing, London. ISBN 1-86176-057-4

## Εξωτερικοί σύνδεσμοι
* 

Κατηγορία:Καταδρομικά κλάσης Zara
Κατηγορία:Ιταλικά καταδρομικά του Β΄ Παγκοσμίου Πολέμου
Βλαντιμίρ Μιλιούτιν

Ο **Βλαντιμίρ Πάβλοβιτς Μιλιούτιν** (24 Οκτωβρίου 1884 – 30 Οκτωβρίου 1937) ήταν Μπολσεβίκος ηγέτης που ορίστηκε Λαϊκός Επίτροπος Γεωργίας το 1917.

Ο Μιλιούτιν εντάχθηκε στο Ρωσικό Σοσιαλ-Δημοκρατικό Εργατικό Κόμμα το 1903 και στην αρχή συντάχθηκε με τους Μενσεβίκους. Το 1910 προσχώρησε στους Μπολσεβίκους. Θεωρείτο ειδικός για το αγροτικό ζήτημα. Έγινε θύμα των εκκαθαρίσεων του Ιωσήφ Στάλιν. Κατηγορήθηκε για δεξιά παρέκκλιση, συνελήφθη στις 27 Ιουλίου 1937, καταδικάστηκε σε θάνατο στις 29 Οκτωβρίου και εκτελέστηκε στις 30 Οκτωβρίου 1937.

## Πηγές
*

Κατηγορία:Μπολσεβίκοι
Ροζαλία Ζεμλιάτσκα

Η **Ροζαλία Σαμόιλοβνα Ζεμλιάτσκα** (ρωσικά: *Розалия Самойловна Землячка*, 20 Μαρτίου 1876 – 21 Ιανουαρίου 1947) ήταν Ρωσίδα επαναστάτρια, Σοβιετικός πολιτικός και δημόσιο πρόσωπο. Είναι γνωστή για την ανάμιξή της στην οργάνωση της Πρώτης Ρωσικής επανάστασης, και μαζί με τον Μπέλα Κουν, σαν μία από τους οργανωτές της Ερυθράς Τρομοκρατίας στην Κριμαία το 1920-1921, κατά πρώην στρατιωτών του Λευκού Στρατού.

## Πηγές
*

## Εξωτερικού σύνδεσμοι
*

Κατηγορία:Μπολσεβίκοι
Κατηγορία:Ρώσοι κομμουνιστές
Κατηγορία:Ρωσοεβραίοι
Γιώργος Γεωργίου (Έλληνας πολιτικός)

Ο **Γεώργιος Γεωργίου** (Αθήνα, 15 Απριλίου 1936 - 24 Νοεμβρίου 2025) ήταν Έλληνας διπλωμάτης και πολιτικός.

## Διπλωματική σταδιοδρομία
Η διπλωματική του σταδιοδρομία ξεκινά το 1971, όταν διορίζεται στο Υπουργείο Εξωτερικών, ως Γραμματέας Πρεσβείας Γ στη Τρίτη Πολιτική Διεύθυνση Ευρώπης, Αμερικής. Το 1973 διορίζεται πρόξενος στη Νάπολη της Ιταλίας και πολιτικός σύμβουλος του ΝΑΤΟ, στη Νοτιοανατολική πτέρυγα.

Το 1976 ανέλαβε επιτετραμμένος της Ελλάδας σε τέσσερις χώρες (Σ.Αραβία, Υεμένη, Ομάρ, Κατάρ) ενώ τον επόμενο χρόνο, μετατίθεται με τον ίδιο βαθμό στη Λιβύη και στο Τσάντ, αναλαμβάνοντας ταυτόχρονα και τη θέση του Γενικού Πρόξενου. Το 1979 αναλαμβάνει καθήκοντα Γενικού Πρόξενου στην Αίγυπτο και το 1982 μετατίθεται στην ίδια θέση, στη Νότια Αφρική. Το 1995 αναβαθμίζεται σε Πρέσβη και μετατίθεται στο Λίβανο και τον επόμενο χρόνο στην Αργεντινή. Τέλος, το 2000 αναλαμβάνει Πρέσβης Διευθυντής του Διπλωματικού Γραφείου του τέως Πρωθυπουργού, Κωνσταντίνου Μητσοτάκη.

## Πολιτική σταδιοδρομία
Το 2003 εντάσσεται στο ΛΑΟΣ, όπου αναλαμβάνει Αντιπρόεδρος του κόμματος και παραμένει μέχρι σήμερα. Το 2007 αναλαμβάνει Ευρωβουλευτής, αντικαθιστώντας τον Γιώργο Καρατζαφέρη, που ορκίστηκε Βουλευτής Α' Θεσσαλονίκης. Το 2009 εκλέγεται με τον ΛΑΟΣ, Βουλευτής Α' Αθηνών. Στις 11 Νοεμβρίου του 2011, ανέλαβε αναπληρωτής Υπουργός Εθνικής Άμυνας, στην κυβέρνηση του Λουκά Παπαδήμου, θέση από την οποία παραιτήθηκε στις 10 Φεβρουαρίου του 2012, όταν απεσύρθη η στήριξη του ΛΑΟΣ από την κυβέρνηση. Στις βουλευτικές εκλογές του Μαΐου και του Ιουνίου του 2012 δεν κατάφερε να επανεκλεγεί Βουλευτής. Κατέβηκε στις Ευρωεκλογές 25ης Μαΐου του 2014, αλλά δεν κατάφερε να εκλεγεί.

Κατηγορία:Ευρωβουλευτές εκλεγμένοι με τον ΛΑΟΣ
Κατηγορία:Βουλευτές εκλεγμένοι με τον ΛΑΟΣ
Κατηγορία:Βουλευτές Α΄ Θεσσαλονίκης
Κατηγορία:Βουλευτές Α΄ Αθηνών
Κατηγορία:Έλληνες αναπληρωτές υπουργοί Εθνικής Άμυνας
Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Έλληνες πολιτικοί του 21ου αιώνα